Ricardo Feijoo Torres

Ricardo Feijoo Torres, nado en Pompeán (Meis) cara a 1895 e finado en Vilagarcía de Arousa o 18 de xullo de 1956,Necrolóxica en El Pueblo Gallego, 19-7-1956, p. 11. foi un político galego.

 Traxectoria 
Industrial, dono da empresa de autobuses El Veloz. En 1923 foi elixido presidente do sindicato agrícola Los Previsores de Meis.Galicia, 2-2-1923, p. 2. Na ditadura de Primo de Rivera foi nomeado alcalde de Meis en marzo de 1924.El Pueblo Gallego, 14-3-1924, p. 6. Permaneceu no cargo até 1929. Militou na Unión Patriótica da que foi elixido presidente en xuño de 1924El Pueblo Gallego, 18-6-1924, p. 8. e foi cabo do Somatén do distrito de Meis. Presentou a súa renuncia o 14 de xullo de 1928. En novembro dese ano foi nomeado carteiro en propiedade de Vilanoviña. Foi nomeado fiscal municipal de Meis en decembro de 1930. Coa proclamación da República foi nomeado presidente dun comité republicano de Meis. Foi correspondente de El Pueblo Gallego. Gañou o pazo de Señoráns de Abaixo propiedade dos irmáns Cea nunha partida de cartas. Logo do golpe de Estado do 18 de xullo de 1936 intentaron asasinalo. En 1945 adheriuse a Falange Española Tradicionalista y de las JONS. Foille adxudicado o servizo regular de transporte entre Pontevedra e Vilagarcía de Arousa en 1954.

 Vida persoal 

Casou con Carmen Roma Buceta en 1926,Diario de Pontevedra, 23-3-1926, p. 2. e foi pai de Antonio, Carmen, Ricardo, María e Mercedes Feijoo Roma.
 Notas 

 Véxase tamén 
 Bibliografía 



Categoría:Alcaldes de Meis
Categoría:Alcaldes de Galicia durante a Restauración
Categoría:Nados en Meis
Categoría:Nados en 1895
Categoría:Finados en 1956
Categoría:Personalidades de Galicia sen imaxes